# Śudro Mariben

O sundal ando 1959, kana sas o Shudro Maripen.
O **Shudro Mariben** sas yekh vaxtesko periodo kana sas konflikto mashkar el Maladine Shtatura thay o Sovietikano Khethanipen thay el avere thema kay sas phralarde yekhesa mashkar lende, o Okcidentalno Bloko thay o Orientalno Bloko. I fraza *shudro mariben* sas labardi soske nas bari direktutni chingar mashkar el duy superzorende, numa svako them das vast dushmanikane katanura ande bare regiunalne konfliktura kay sas prindzharde sar “proksi” vay bi-direktutne marimata. O konflikto avilo pali ideologikalo thay geopolitikalo chingar kay shirdas kana solduy superzora mangline te avel o may zuralo them kay sas les so may but influencia po sundal, pala kodo ke sas phralarde bisavaxtutnes te maren mamuy e Nacistikane Namcoste thay o Thagaribnaske Zhaponoste ando 1945. Pashal o barariben el nuklearne yagalake kidimata thay el bichhalimata el katanenge, i chingar te avel opralutno sas dikhli vi ande bi-direktutne metodura sar o godako mariben, i propaganda, o shpioniben, el buxlarde zumavimata te achhaven o kiniben-bikiniben mashkar el themende, e chingara kana sas sportivo evenimentura thay el teknologikane konkursura sar o Spacosko Konkurso.

## I origina el frazaki

Ko agor el Sundaleske Maribnasko o II-to, o englezikano xramosarno o George Orwell labardas i fraza shudro mariben (englezikanes: *cold war*), sar yekh generalo fraza, ando lesko lil „Tu thay i Bomba Atomika”, publikisardo po 19-to oktombra 1945 ando Britanikani revista *Tribune*. Gindisarindoy ka yekh sundal kay dzhivelas andi uchhalin el shayipnaski te merel ando nuklearno mariben, o Orwell dikhlas ke durkerimata el James Burnhamoske kay phende ke o sundal kamas avel may rigardo, xramosarindoy:

> Kana dikhav sa o sundal, amaro drom but bershendar nai karing o bi-sherengo societeto ama karing i nevardi robia... Sas but dimata-duma vay vakarimata andar i teoria el James Burnhamoski, numa cira dzhene inke dine godi ka so mangel te phenel la vash el ideologura-kay si, o fal te dikhel o sundal, o fal te pakal thay i sochialo struktura kay kamas vazden pen andyekh them kay sas ando sayekh vaxt bishayutno te avel lino katar aver them thay andyekh savaxtesko „shudro mariben” el pashutnenca
>
>

## Palal leste

### I Rusikani Revolucia

So may but historiake dzhanglutne mothoven ke e origine el Shudre Maribnasko si ando vaxt kay sas tokos palal o Sundaleslo Mariben o II-to, numa si varesave mashkar lende kay phenen ke o Shudro Mariben chhachhes shirdas vay astardas palal i 1917 bersheski Oktombraki Revolucia andi Rusikani Republika kana el Bolshevikura dine tele o Provizionalo Guberno andar i Rusia. Ando Sundalesko Mariben o I-to, el Britikane, Francuzikane thay Rusikane thagarimata sas phralarde ando shirdiben sar el bare Phralarde Zora, thay palal akava el Amerikake pharlardine pen lenca sar yekh Khethani Zor ando aprilo 1917.

### O Duyto Lumako Maripen

Ko agor el bershengo 1930, o Josef Stalin kerdas buti el Avrutne Ministrosa o Maksim Litvinov te vazden el popularne frontura el kapitalistikane partidanca thay gubernenca te maren mamuy o fashismo, madikh ke lengo may baro dushmano sas o „socialo fashismo” el avere sochialistikane partidango kay sas ando konkurso el komunistikane partidanca, thay kodo kerdas o drom lokho vash el Nacistura ando Namco. Ando 1939, pala varesave zumavimata te kerel yekh katanikano phralariben el Britanasa thay Francasa mamuy o Namco kay nas baxtagorutne, o Sovietikano Khethaniben phralardas pes el Nacistikane Namcosa, kay mirisardas varesave manushen, madikh ke o Sovietikano Khethaniben dezha kerdas Amalipnasko Pakto el fashisturenca andar i Italia ando bersh 1933.